

**Tibb işçilərinin ixtisas dərəcələrinin artırılması ilə əlaqədar müraciətin və sənədlərin qəbulu**

Bu xidmət vasitəsilə tibb işçilərinin ixtisas dərəcələrinin artırılması ilə əlaqədar müraciət və sənədlərin qəbulu mümkündü. Elektron xidmətdən istifadə etmək üçün <https://www.e-gov.az> – “Elektron hökumət” portalına daxil olaraq Səhiyyə Nazirliyi tərəfindən təqdim olunan elektron xidmətlər siyahısından “Tibb işçilərinin ixtisas dərəcələrinin artırılması ilə əlaqədar müraciətin və sənədlərin qəbulu” elektron xidmətinə daxil olmaq lazımdır. (Şək:1)




*Şəkil:1*

Elektron xidmətə daxil olduqdan sonra açılan pəncərədə, *“Ərizələrim”* bölməsində sistem istifadəçinin göndərmiş olduğu ərizələrin siyahası verilir. (Şək:2)




*Şəkil:2*

İstifadəçi *“Yeni ərizə”* bölməsinə daxil olduqdan sonra açılan pəncərədə yaşayış və fəaliyyət ünvanı, ev, iş, yaxud mobil telefon nömrəsi, faks və elektron poçt barədə məlumatları daxil etməlidir.(Şək:4)



*Şəkil:4*

Növbəti mərhələdə istifadəçi ixtisaslaşma haqqında sənədi, əmək kitabçası, internatura, rezidentura və ordinatura keçməsi haqqında sənədi və s. *“Yüklə”* düyməsindən istifadə etməklə yükləməlidir. (Şək:5)

**

*Şəkil:5*

Sonda istifadəçi *“Yadda saxla”* düyməsindən istifadə etməklə yaradılmış müraciəti yadda saxlayaraq sonra göndərə və ya *“Yadda saxla və Təsdiq et”* düyməsindən istifadə etməklə yaradılmış müraciəti Səhiyyə Nazirliyinin müvafiq qeydiyyat orqanına göndərmiş olur.